kardosdrur/scandi-wiki huggingface dataset:
Janice Cayman

Janice Cayman er en belgisk fodboldspiller, der spiller som angribende midtbanespiller for Olympique Lyonnais Féminin i D1 Féminine. Hun har tidligere spillet for Montpellier og FCF Juvisy i Frankrigs bedste række, OH Leuven og DVC Eva's Tienen i den Belgiske førstedivision og for Florida State Seminoles i NCAA, og har også spillet i European Cup med Tienen.

Hun er medlem af Belgiens landshold og scorede fire mål ved Algarve Cup 2016, hvilket gjorde hende til turneringens topscorer.

Meritter 

Pali Blues
 USL W-League: Vinder 2009

Western New York Flash
 NWSL: Vinder 2016

Olympique Lyonnais Féminin
 UEFA Women's Champions League: Vinder 2019/2020

Referencer

Eksterne henvisninger 
 

Kvindelige fodboldspillere fra Belgien
Kvindelige fodboldlandsholdsspillere fra Belgien
Fodboldspillere fra Olympique Lyon (kvinder)
Coda

Coda (italiensk for "hale") er i musik en passage, der bringer et stykke eller en sats til afslutning. Teknisk set er det en udvidet kadence. Den kan være så enkel som et par takter, eller så kompleks som en hel satsdel. Fra og med Beethoven antager codaen undertiden karakter af en omfattende del af selve formen, der afslutter en symfoni- eller sonatesats.

Forekomsten af coda som et element i en sats er især klart i værker, der er skrevet i særlige musikalske former. Coda er almindeligt anvendt i både sonateformen og i variationssatser i den klassiske periode. I en sonateformssats vil reprisedelen generelt følge ekspositionen i tematisk indhold samtidig med, at man overholder hovedtonearten. Reprisen slutter ofte med en passage, der lyder som en afslutning, parallelt med den musik, der afsluttede ekspositionsdelen; således vil alt det, der kommer efter denne afslutning, opfattes som noget "ekstra", det vil sige som en coda. I variationsværker forekommer coda efter den sidste variation og vil være meget mærkbar som den første musik, der ikke bygger på temaet.

En af de måder, som Beethoven forlængede og intensiverede den klassiske form på, var at udvide codaen, der udgjorde den sidste del, i nogle tilfælde med samme musikalske vægt som eksposition, modulation og reprise, og som skulle fuldføre det musikalske forløb.

Referencer 

Musik
Tessa Wullaert

Tessa Wullaert (født 19. marts 1993) er en belgisk fodboldspiller, der spiller som angriber for Anderlecht  og for s landshold. Fra 2018 til 2020 spillede hun for Manchester City i den engelske FA Women's Super League. Tidligere har hun spillet for Standard Liège og Zulte Waregem. I maj 2015 underskrev hun kontrakt med VfL Wolfsburg, hvor hun spillede til 2018, da hun skiftede til Manchester City.

Meritter

Klub 
RSC Anderlecht
 Belgian Women's Cup: Vinder 2013
Standard Liège
 BeNe League: Vinder 2014–15
 Belgian Women's Cup: Vinder 2014
VfL Wolfsburg
 DFB-Pokal: Vinder 2015–16, 2016–17, 2017–18
 Bundesliga: Vinder 2016–17, 2017–18
Manchester City
FA Women's League Cup: Vinder 2018–19

Individuel
 BeNe League Topscorer: 2014–15
 Belgiske guldsko: 2016 & 2018 & 2019

Referencer

Eksterne henvisninger 
 

Kvindelige fodboldspillere fra Belgien
Kvindelige fodboldlandsholdsspillere fra Belgien
Fodboldspillere fra VfL Wolfsburg (kvinder)
AOC International

AOC International (med handelsnavnet AOC, tidligere Admiral Overseas Corporation) er et multinationalt elektronikfirma med hovedkvarter i Taipei, Taiwan, og datterselskab af TPV Technology.
Firmaet designer og producerer en lang række række fladskærmsmonitorer og TV. Tidligere designede og producerede firmaet billedrørsmonitorer (CRT) til PC'er.

Historie 
 1967 Admiral Overseas Corporation (AOC) stiftes i Taiwan som datterselskab af Admiral. Første fabrikant af Farve-TV for eksport.
 1978 Firmaet skifter navn til AOC International
 1979 Markedsføring begynder under navnet AOC
 1982 AOC registreret som varemærke globalt
 1988-1997 AOC etablerer salgs-kontorer i USA, Kina, Europa og Brasilien
 1999-2001 AOC begynder at sælge skærme i New Zealand og Australien
 2005 AOC begyndte salg i Indien
 2006 AOC begyndte salg i Mexico
 2007-2008 AOC sælger i mere end 115 lande, produkterne inkluderer CRT- og LCD-monitorer, LCD-TV og All-in-One-PC'er
 2010 AOC leverede 16 millioner LCD-monitorer, svarende til en årlig vækst på 50%
 2013 AOC havde størst markeds andel for PC-monitorer i APAC-regionen (inkl. Kina)

Noter

Eksterne henvisninger
Firmaets hjemmeside 

Elektronikvirksomheder fra Taiwan
Etableret i 1967
Up! (album)

Up! er det fjerde studiealbum af den canadiske sanger Shania Twain. Det blev udgivet den 19. november 2002 via Mercury Nashville. Der udkom tre versioner af albummet; en popversion (rød CD), en countryversion (grøn CD) og en international udgave (blå CD) i indisk filmmusik-stil. Alle tre udgiver indeholder de samme numre, men har forskellige billeder (eksempelvis Twain iført en cowboyhat på den grønne country-disk). i USA debuterede Up! som nummer 1 på albumhitlisten med et salg på 874.000 eksemplarer. Den 23 september 004 blev Up! certificeret 11× Platin af RIAA, hvilket gør Twain til den eneste kvindelige kunstner der har haft tre på hinanden følgende albums der er blevet certificeret diamant i USA. Albummet blev promoveret via interviews og fjernsynsoptrædender, hvilket inkluderede en optræden under Super Bowl XXXVII. Derudover tog Twain på den succesfulde Up! Tour, som kom til Nordamerika og Europa.

Spor 
Alle sange er skrevet af Shania Twain og Robert John "Mutt" Lange. Længden på numrene svarer til det røde, grønne og blå album.

 "Up!" – 2:53 / 2:53 / 3:14
 "I'm Gonna Getcha Good!" – 4:29 / 4:29 / 4:34
 "She's Not Just a Pretty Face" – 3:49 / 3:49 / 3:40
 "Juanita" – 3:51 / 3:50 / 3:51
 "Forever and for Always" – 4:43 / 4:43 / 4:52
 "Ain't No Particular Way" – 4:25 / 4:25 / 4:27
 "It Only Hurts When I'm Breathing" – 3:19 / 3:20 / 3:32
 "Nah!" – 4:09 / 4:14 / 4:05
 "(Wanna Get to Know You) That Good!" – 4:34 / 4:31 / 4:28
 "C'est la Vie" – 3:43 / 3:39 / 3:36
 "I'm Jealous" – 4:05 / 3:59 / 4:10
 "Ka-Ching!" – 3:21 / 3:20 / 3:33
 "Thank You Baby! (For Makin' Someday Come So Soon)" – 4:01 / 4:01 / 4:01
 "Waiter! Bring Me Water!" – 3:20 / 3:20 / 3:37
 "What a Way to Wanna Be!" – 3:36 / 3:33 / 3:33
 "I Ain't Goin' Down" – 3:58 / 3:45 / 3:43
 "I'm Not in the Mood (To Say No)!" – 3:26 / 3:26 / 3:23
 "In My Car (I'll Be the Driver)" – 3:17 / 3:15 / 3:11
 "When You Kiss Me" – 4:09 / 4:07 / 3:56

Hitlister

Ugentlige hitlister

All-time hitlister

Year-end charts

Referencer 

Album fra 2002
Shania Twain-album
TPV Technology

TPV Technology Limited (kort TPV), tidligere TPV Holdings Limited, er en international fabrikant af PC-monitorer og TV.
Firmaet har været noteret på børserne i Hong Kong og Singapore siden 1999.

TPV er original designproducent til en række kendte TV- og PC-mærker. Desuden distribuerer TPV sine produkter verden over under sine egne mærker AOC og Envision.

TPV er gennem sit ejerskab af TP Vision designer og producent af alle fladskærme (monitorer og TV) af mærket Philips.

Historie 
 1967 Firmaet stiftes 
 1990 Begyndte produktion i Kina

 8/10 1999 Børsnoteret i Hong Kong  og Singapore 
 2001 Verdens anden største producent af PC-monitorer.
 2003 Verdens første LCD TV
 2004 Verdens største producent af PC-monitorer.
 2005 Køber dele af Philips' monitor- og fladskærmsproduktion.

 2009 Verdensomspændende licens til salg af monitorer under varemærket Philips.
 2011 Licens til at sælge TV i Kina under varemærket Philips.
 April 2012 Philips og TPV Technology danner TP Vision for at overtage Philips' TV-forretning i det meste af verden.
 2012 Licens til via TP Vision at sælge TV i det meste af verden under varemærket Philips.
 Juni 2014 TP Vision bliver fuldt ejet datterselskab af TPV Technology.

Ejerskab 
 37,05 % China Electronics Corp.
 18.20 % Mitsui & Co.
 6.42 % Chimel Innoux Corp.

Kilder

Eksterne henvisninger 
 

Elektronikvirksomheder fra Kina
Etableret i 1967
Tôn Đức Thắng

Tôn Đức Thắng (født 20. august 1888 i Long Xuyen, Fransk Indokina, død 30. marts 1980 i Hanoi, Vietnam) var den anden og sidste præsident i Nordvietnam og den første præsident for den Socialistiske Republik Vietnam under Generalsekretær Lê Duẩns styre. Han fungerede oprindeligt som præsident for Nordvietnam fra 2. september 1969 og senere for det forenede Vietnam indtil sin død i 1980.

Tôn Đức Thắng var vietnamesisk nationalistisk og kommunistisk politiker, og var formand for Nationalforsamlingens stående udvalg 1955-1960 samt fungerede som vicepræsident for Hồ Chí Minh fra 1960 til 1969. Han døde som 91-årig, og var den ældste leder af en stat med titlen "præsident".

Referencer

Eksterne henvisninger 

 

Politikere fra Vietnam
Centrale Økonomiske Region

Den Centrale Økonomiske Region (, ) er en af Ruslands tolv økonomiske regioner, der fungerer som administrative enheder.

Regionen ligger i det vestligste Rusland og inkluderer hovedstaden Moskva. Den er en vigtig industriel region, der udgør 32 % af det russiske bruttonationalprodukt.

Sammensætning 
De følgende områder er en del af den Centrale Økonomiske Region:
 Brjansk oblast
 Ivanovo oblast
 Kaluga oblast
 Kostroma oblast
 Moskva
 Moskva oblast
 Orjol oblast
 Rjasan oblast
 Smolensk oblast
 Tula oblast
 Tver oblast
 Vladimir oblast
 Jaroslavl oblast

Subnationale enheder i Rusland
Nationalpark Abruzzo, Lazio og Molise

Nationalpark Abruzzo, Lazio og Molise eller på italiensk Parco Nazionale d'Abruzzo, Lazio e Molise (ofte nævnt under det gamle navn Abruzzo Nationalpark) er en Italiensk nationalpark oprettet i 1923, og har et areal på 496,80 km². Hovedparten af nationalparken ligger i regionen Abruzzo men omfatter også omfatter områder i Lazio og Molise. Parkens administration ligger i Pescasseroli i provinsen L'Aquila.

Der er den ældste i Apenninerne, og den næstældste i Italien, har den en vigtig rolle i beskyttelsen af arter som italiensk ulv (Canis lupus italicus), pyrenæisk gemse og Marsicansk brun bjørn (Ursus arctos marsicanus). Det beskyttede område består for to tredjedeles vedkommende af bøgeskov selv om mange andre træarter vokser i området som f.eks vortebirk og sort- og bjergfyr. Andre karakteristiske dyr i parkens fauna er rådyr, vildsvin og hvidrygget flagspætte.

Geografi 
I nationalparken ligger bjergene Petroso (2.249 moh.), Marsicano (2.245 moh.), Meta (2.242 moh.), Tartaro (2.191 moh.), Jamiccio (2.074 moh.), Cavallo (2.039 moh.), Palombo (2,013 moh.). Disse ligger alle i bjergmassivet Monti della Meta. Floden Sangro har sit udspring nær Pescasseroli og løber mod sydøst gennem den kunstige sø Lago di Barrea hvorefter den løber ud af parkområdet og svinger mod nordøst. Andre floder i området er Giovenco, Malfa og Volturno. Andre søer er Vivo, Pantaniello, Scanno, Montagna Spaccata, Castel San Vincenzo, Grottacampanaro, og Selva di Cardito.

Kommuner 
Nationalparken omfater arealer i 25 kommuner, fordelt i tre provinser

Provinsen L'Aquila:
 Alfedena, Barrea, Bisegna, Civitella Alfedena, Gioia dei Marsi, Lecce nei Marsi, Opi, Ortona dei Marsi, Pescasseroli, Scanno, Villavallelonga, Villetta Barrea
Provinsen Frosinone:
 Alvito, Campoli Appennino, Pescosolido, Picinisco, San Biagio Saracinisco, San Donato Val di Comino, Settefrati, Vallerotonda
Provinsen Isernia :
 Castel San Vincenzo, Filignano, Pizzone, Rocchetta a Volturno, Scapoli

Kilder og henvisninger 

 The Abruzzo National Park opionline.it

  (italiensk)
  fotos fra parken
 

Nationalparker i Italien
Abruzzo
Nghệ An

Nghệ An er en provins i den nordlige kystregion i Vietnam. Provinsen består af byen Vinh (hovedstaden). Nghệ An er den største provins i den nordlige kystregion i Vietnam.

Der er seks universiteter i Nghệ An, alle er i byen Vinh; Det største er Vinh University.

Historisk set har Nghệ An og Vinh og dets omkringliggende områder ofte været vigtige centre for oprør og revolutionære aktiviteter. I det 19. århundrede og begyndelsen af det 20. århundrede var byen centrum for flere fremtrædende oprør mod franskmændene. Derudover blev en række bemærkelsesværdige revolutionære personer født i eller nær byen Vinh, herunder Nguyễn Du, Phan Bội Châu, Trần Trọng Kim, Nguyễn Thị Minh Khai og Hồ Chí Minh.

Vietnams geografi
Provinser
Heine S. Heinesen

Heine Sigurd Heinesen (født 6. november 1903 på Færøerne - død ?) var lærer, skoleforstander, konservativ politiker og manuskriptforfatter til film om Færøerne. Heinesen hustru Else Sofie Rasmussen, der var søster til Knud Heinesens mor adopterede ham, da hans mor døde.

Heinesen var medstifter af Dansk Færøsk Samfund. Startede under besættelsen en radiotjeneste til Færøerne.

Filmografi. 

 1947, Gården hedder Vikagardur, Kommentarer, Dokumentarfilm
 1950, Færøerne I - II, Manus, Dokumentarfilm
 1950, Grindedrab i Thorshavn, Manus, Dokumentarfilm
 1950 Fuglefængere på Færøerne, Manus, Dokumentarfilm
 1950 Fiskeri og hvalfangst ved Færøerne, Manus, Dokumentarfilm
 1950 Kongebesøget på Færøerne, Manus, Dokumentarfilm

Referencer 
 

Manuskriptforfattere fra Danmark
EM i banecykling 2017

Det ottende EM i banecykling blev afholdt i Velodromen i Berlin i Tyskland fra 19. til 22. oktober 2017.

Medaljevindere

Medaljetabel

Referencer

Eksterne henvisninger 
 

2017
Cykelløb i 2017
Cykelløb i Tyskland
Sport i Berlin
Emma Thomsen (skuespiller)

Emma Alice Thomsen , født Lange (21. november 1863 – 15. januar 1910) var en dansk skuespiller, der hovedsageligt optrådte i vaudeville-produktioner på Det Kongelige Teater i København. Hun fik et bredere repertoire end det normalt ville have været muligt for en skuespiller uden formel uddannelse, til dels takket hendes søde sangstemme, og især efter hun blev udnævnt som "verdens smukkeste kvinde" af den norske maler Christian Krohg. Hun udviklede sig over tiden og optrådte i mere alvorlige værker, for eksempel som Portia i Shakespeares Købmanden i Venedig og Elisabeth i Heibergs Elverhøj.

Biografi 
Emma Alice Lange blev født den 21. november 1863 i København og var datter af oversætter Carl Vilhelm Lange (1820-75) og Dorothea Stibolt (1833-98). I 1888 blev hun gift med skuespilleren Poul Nielsen (skilt i 1897) og i 1897 med Kaptajn Fritz Thomsen (1864-1935).

Hun debuterede i 1883 på det Kongelige Teater i Jens Christian Hostrups Eventyr paa Fodrejsen. Med sit attraktive udseende gjorde hun et sådant indtryk at hun på stedet blev engageret til at spille roller som smukke unge kvinder i andre vaudeville-værker af Heiberg, herunder Abekatten, Køge Huskors, Aprilsnarrene og Nej. Hendes store gennembrud kom i december 1900, da hun optrådte i en mere moden rolle og, med en lidenskab ingen havde forventet, spillede Maria i Edvard Brandes' Under Loven i København Folketeatret.

Blandt de mest interessante af de 170 roller hun spillede, var Henriette i Skyldig – ikke skyldig, Maria i Paa Storhove, Akulina i Mørkets Magt, den tragiske Katuscha i Opstandelse, og halvdannet kunstner-boheme i Johan Ulfstjerna. Derefter følte hun sig i stigende grad truet af Betty Nansens succes. Emma Thomsens sidste rolle var som Gerda Sommer i Henri Nathansens Daniel Hertz.

Emma Thomsen døde den 15. januar 1910 i København og er begravet på Assistens Kirkegård.

Henvisninger 

Teaterskuespillere fra Danmark
Mikkel Andersson (fodboldspiller)

Mikkel Lunde Andersson (født 17. marts 1990 i Gentofte, Danmark ) er dansk fodboldspiller, der spiller for Boldklubben Frem.

Referencer 

Fodboldspillere fra Boldklubben Frem
Personer fra Gentofte
Ludwig Bayern

Prins Ludvig Henrik af Bayern (tysk: Ludwig Heinrich Prinz von Bayern) (født 14. juni 1982 i Landsberg am Lech) er en tysk erhvervsmand i IT-branchen og ulandshjælper.

Forfædre 
Ludvig Henrik af Bayern er den ældste søn af prins Luitpold af Bayern. 

Han er tipoldesøn af Ludvig 3., der var den sidste konge af Bayern, og han er oldesøn af Rupprecht, kronprins af Bayern samt sønnesøn af prinsesse Irmingard af Bayern. 

I arvefølgen i det Wittelsbachske fyrstehus er han nummer tre. Hans far er nummer to, og Max Emanuel, hertug i Bayern (faderens fætter) er nummer et.

Navne 
Ludvig Henrik af Bayern er også kendt som Ludwig Bayern og som Ludwig Bayer.

Kilder

Eksterne henvisninger 
 Profil på geneall.net (hentet d. 21. februar 2018)
 Projekts Startup Lions hjemmesiden (hentet d. 21. februar 2018)
 Brennpunkt Wirtschaft: Prinz Ludwig von Bayern , d 20. februar 2016 på münchen.tv (hentet d. 21. februar 2018)
 "Ich bin immer froh, wenn ich nicht erkannt werde" på Süddeutschen Zeitung (hentet d. 21. februar 2018)
 PRINZ LUDWIG VON BAYERN  på generationen.de (hentet d. 21. februar 2018)
 Vorstand des Hilfsverein Nymphenburg på hn-bavaria.org (hentet d. 21. februar 2018)
 Prinz Ludwig von Bayern: Er wäre der nächste Kini på Abendzeitung. (hentet d. 21. februar 2018)

Huset Wittelsbach
Personer fra Bayern
Prins Ludvig af Bayern (1913–2008)

Prins Ludvig af Bayern (tysk: Ludwig Karl Maria Anton Joseph Prinz von Bayern) (født 22. juni 1913 på Schloss Nymphenburg i München, Bayern, død 17. oktober 2008 på Schloss Leutstetten ved Starnberg, Oberbayern) var medlem af det wittelsbachske fyrstehus, der var Bayerns kongehus indtil 1918.

Forældre 
Prins Ludvig var søn af prins Franz Maria Luitpold af Bayern (1875–1957) og prinsesse Isabella Antonie af Croÿ (1890–1982). Han var sønnesøn af Ludvig 3., der var den sidste konge af  Bayern.

Familie 
Prins Ludvig giftede sin med sin kusine prinsesse Irmingard af Bayern (den ældste overlevende datter af Rupprecht, kronprins af Bayern). Prins Ludvig og prinsesse Irmingard fik tre børn, men kun én af dem - Luitpold af Bayern (nummer to i den wittelsbachske arvefølge) - overlevede den tidligste barndom. 

Ludvig og Irmingard blev desuden bedsteforældre til prins Ludvig Henrik af Bayern (nummer tre i den wittelsbachske arvefølge).

Referencer 

Huset Wittelsbach
Domkirken i Ferrara

Sankt Jørgens domkirke (på italiensk: Cathedral Basilica di San Giorgio) er en italiensk basilika og domkirke i byen Ferrara, i Emilia-Romagna. Det er den største religiøse bygning i byen.

Domkirken er viet til Sankt Jørgen, byens skytshelgen, og ligger i byens centrum, ikke langt fra det tidligere palads og det berømte slot Estense. Kirken er forbundet med ærkebispens palads ved en overdækket passage.

Historie 

Byggeriet af domkirken blev påbegyndt i det 12. århundrede, da byen blev udvidet til den venstre bred af Po-floden. Den tidligere domkirke, også viet til Sankt Jørgen, står stadig på flodens højre bred. Den ny bygning blev indviet i 1177, 42 år efter den første sten i 1135.

Portalen er udført af billedhuggeren Nicholaus, en elev af Wiligelmus. Lunetten repræsenterer Sankt Jørgen, Ferraras skytshelgen, i færd ved at dræbe dragen; på overliggeren ses scener fra Kristi liv.

Indretning 
Interiøret, der udelukkende er lavet i barokstil efter en brand i det 18. århundrede, har et kirkeskib og to sidefløj.
 Hovedskibet indeholder
 Korsfæstelsen, bronzestatuer af Niccolò Baroncelli
 Sankt Jørgen og Maurelius, bronzestatuer af Domenico di Paris (15. århundrede),
 Martyrium st Lawrence af Guercino (17. århundrede).
 I kapellerne findes
 Madonna med barn og helgener malet af Garofalo,
 Kroningen af jomfruen af Francesco Francia,
 Jomfruen i herlighed af Bastianino,
 I koret med apsis findes
 Sidste dom (1577-1581), af Bastianino.

Museet for domkirken 
Domkirkens museum, som der er adgang til ved at krydse forpladsen, har til huse i den tidligere kirke San Romano, og opbevarer, blandt andre, følgende værker:
 Bebudelsen og Sankt Jørgen og Dragen af Cosmè Tura,
 Madonna della melagrana af Jacopo della Quercia,
 Otte gobeliner med historier om de to skytshelgener for Ferrara, baseret på skitser af Garofalo og Camillo Filippi.

Eksterne kilder og henvisninger 

 medioevo.org  (på italiensk)

Domkirker i Italien
Ferrara
Etableret i 1135
The Shambles

The Shambles (officielt navn Shambles) er en gammel gade i York, England, med bindingsværksbygninger, hvoraf nogle stammer fra 1300-tallet. Den var engang kendt under navnet The Great Flesh Shambles, hvilket sandsynligvis er afledt af det angelsaksiske Fleshammels (bogstavelig talt 'flesh-shelves', kød-hylder), der er ordet for de hylder, som slagterne fremviser deres kød på. I 1872 lå der 25 slagtere på gaden, men i dag er ingen bevaret.

Blandt bygningerne i Shambles findes en helligdom forbundet med sankt Margaret Clitherow, der var gift med en slagter der ejede og boede i en butik i nummer 10 på gaden. Hendes hjem er i dag en butik med manchetknapper kaldet, Cuffs & Co, og har et præstehul der endte med at blive hendes død.

Selvom slagterne i dag er forsvundet, så har flere af butikkerne i gaden stadig kødkroge hængende uden for, og under dem er hylder hvor kødet ar været fremvist. Butikkerne består i dag af en blanding mellem restauranter, cafeer, boghandlere, et bageri og souvenirbutikker.

Der er fem snickelways går ud fra Shambles.

I Storbritannien findes en række andre gader kaldet "The Shambles"; Bradford on Avon, Chesterfield, Chippenham, Manchester, Sevenoaks, Whitby, Worcester, Armagh), og i Irland findes Fishamble Street i Dublin.

York
Veje i England
Dannebrogsgade

Dannebrogsgade er en gade på Vesterbro i København. Den går fra Vesterbrogade i nord til Sønder Boulevard i syd og krydser Istedgade undervejs. Gaden er lukket for biltrafik både ved Otto Krabbes Plads og ved Litauens Plads. I den nordlige ende har en del af husene på den østlige side udsigt over Skydebanehaven.

Historie 
I 1795 etableredes Christianis Institut på stedet, hvor Dannebrogsgade og Vesterbrogade nu møder hinanden. Instituttet var en eksklusiv drengeskole, hvor der udover traditionelle fag også undervistes i blandt andet ridning, gymnastik og håndværk. Skolen blev drevet af C. J. Rudolph Christiani, og Knud Lyne Rahbek fra Bakkehuset underviste her en overgang.

Gaden blev etableret i 1858. Navnet var foreslået af Det Kongelige Kjøbenhavnske Skydeselskab og Danske Broderskab.

Bygninger og beboere 
I nr. 53 ligger Gethsemane Kirke, der blev opført i 1915-1916 efter tegninger af Hans Wright, som var Københavns stadsarkitekt fra 1907 til 1925. Kirken er stadig en del af folkekirken og huser projektet "uKirke".

Dannebrogsgade 24 blev opført i 1862 efter tegninger af Heinrich Vilhelm Friederichsen. Nr. 3 fra 1881 blev opført efter tegninger af Christian Laurits Thuren.

Eksterne henvisninger 

 Vesterbro – den fjerde tur, Dengang, 13. november 2011.
 Garvergården (Hudegrunden), Vesterbro , Arkark.

Noter 

Gader på Vesterbro
Indoktrinering

Indoktrinering er  at pådutte nogen en bestemt holdning eller mening ved langvarig, intens eller systematisk påvirkning. og rangerer fra opdragelse, instruktion og politisk indflydelse til hjernevask. I modsætning til anden undervisning handler indoktrinering om at få den studerende til at omfavne en given doktrin uden at stille spørgsmålstegn ved det. Ligesom ordet propaganda (som oprindeligt betyder distribution, spredning, reklame), er indoktrinering i dag forbundet med negative konnotationer. Indoktrinering er normalt betegnet som en mere subtil, mindre indlysende form for indflydelse, mens propaganda hyppigere er forbundet med åbenlyse meddelelser.

Ordet blev særligt udbredt i Danmark i 1970'erne i forbindelse med en reform af den danske folkeskole, hvori indholdet af formålsbestemmelsen i Folkeskoleloven blev diskuteret. Navnlig omhandlede debatten, hvorvidt folkeskolen blot skulle være kundskabsformidlende eller også påtage sig opdragende opgaver.

Se også 
 Hjernevask

Kilder og henvisninger

Psykologisk manipulation
Stolpe auf Usedom

Stolpe auf Usedom  er en by og kommune i det nordøstlige Tyskland, beliggende i Amt Usedom-Süd i den nordøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Kommunen udgør en del af øen Usedom nær ved Østersøen.

Geografi 
Stolpe auf Usedom er beliggende på nordbredden af Stettiner Haff syd for Bundesstraße B 110 midt i Naturpark Insel Usedom. Kommunen har en havn ved Haff. Omkring fem kilometer vest for kommunen ligger byen Usedom og 15 kilometer mod nord ligger kommunen Heringsdorf.

Ind til 1945 var der en banegård i byen, på jernbanelinjen Ducherow–Heringsdorf.

Eksterne kilder og henvisninger 

 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
Ogygia

Ogygia er et mytologisk navn for Gozo (maltesisk Ghawdex), som er en af øerne i øriget Malta.

Steder i græsk mytologi